title: Decizia Consiliului din 26 februarie 1996 privind încheierea Memorandumurilor de înțelegere dintre Comunitatea Europeană și Republica Islamică Pakistan și dintre Comunitatea Europeană și Republica India privind acordurile în domeniul accesului pe piață al produselor textile

text:
Anunţ juridic important

|

31996D0386

Jurnalul Oficial L 153 , 27/06/1996 p. 0047 - 0047 ediţie specială în limba cehă capitol 11 volum 24 p. 161  - 161 ediţie specială în limba estonă capitol 11 volum 24 p. 161  - 161 ediţie specială în limba maghiară capitol 11 volum 24 p. 161  - 161 ediţie specială în limba lituaniană capitol 11 volum 24 p. 161  - 161 LV.ES capitol 11 volum 24 p. 161  - 161 MT.ES capitol 11 volum 24 p. 161  - 161 PL.ES capitol 11 volum 24 p. 161  - 161 SK.ES capitol 11 volum 24 p. 161  - 161 ediţie specială în limba slovenă capitol 11 volum 24 p. 161  - 161

		19960226Decizia Consiliuluidin 26 februarie 1996privind încheierea Memorandumurilor de înțelegere dintre Comunitatea Europeană și Republica Islamică Pakistan și dintre Comunitatea Europeană și Republica India privind acordurile în domeniul accesului pe piață al produselor textile(96/386/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113 coroborat cu articolul 228 alineatul (2) prima teză,având în vedere propunerea Comisiei,întrucât, în cadrul negocierilor GATT privind accesul pe piață, Comisia a purtat negocieri cu Republica India și cu Republica Islamică Pakistan în domeniul accesului pe piață al produselor textile;întrucât Memorandumurile de înțelegere dintre Comunitatea Europeană și Republica Islamică Pakistan și dintre Comunitatea Europeană și Republica India privind acordurile în domeniul menționat au fost parafate la 15 octombrie, respectiv la 31 decembrie 1994;întrucât aceste memorandumuri ar trebui aprobate,DECIDE:Articolul 1Memorandumurile de înțelegere dintre Comunitatea Europeană și Republica Islamică Pakistan și dintre Comunitatea Europeană și Republica India privind acordurile în domeniul accesului pe piață al produselor textile se aprobă în numele Comunității.Textele memorandumurilor se atașează la prezenta decizie.Articolul 2Prin prezenta președintele Consiliului este autorizat să numească persoana împuternicită să semneze memorandumurile prevăzute la articolul 1 prin care Comunitatea își asumă obligații.Adoptată la Bruxelles, 26 februarie 1996.Pentru ConsiliuPreședinteleS. Agnelli--------------------------------------------------


title: 2008/158/CE: Decizia Consiliului din 18 februarie 2008 de extindere a perioadei de aplicare a măsurilor din Decizia 2002/148/CE de încheiere a consultărilor cu Zimbabwe în temeiul articolului 96 din Acordul de parteneriat ACP-CE

text:
               26.2.2008

               RO

               Jurnalul Oficial al Uniunii Europene

               L 51/19

      DECIZIA CONSILIULUI

   din 18 februarie 2008
   de extindere a perioadei de aplicare a măsurilor din Decizia 2002/148/CE de încheiere a consultărilor cu Zimbabwe în temeiul articolului 96 din Acordul de parteneriat ACP-CE
   (2008/158/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 300 alineatul (2) al doilea paragraf,
   având în vedere Acordul de parteneriat ACP-CE semnat la Cotonou la 23 iunie 2000 (1) și revizuit la Luxemburg la 25 iunie 2005 (2),
   având în vedere Acordul intern încheiat între reprezentanții guvernelor statelor membre, reuniți în cadrul Consiliului, privind măsurile care ar trebui adoptate și procedurile care ar trebui urmate pentru punerea în aplicare a Acordului de parteneriat ACP-CE (3), în special articolul 3,
   având în vedere propunerea Comisiei,
   întrucât:

               (1)

               Prin Decizia 2002/148/CE a Consiliului (4), s-au încheiat consultările cu Republica Zimbabwe în temeiul articolului 96 alineatul (2) litera (c) din Acordul de parteneriat ACP-CE și au fost adoptate măsurile necesare, astfel cum se menționează în anexa la respectiva decizie.

               (2)

               Prin Decizia 2007/127/CE, perioada de aplicare a măsurilor la care face referire articolul 2 din Decizia 2002/148/CE, prelungită până la 20 februarie 2004 prin articolul 1 din Decizia 2003/112/CE (5), până la 20 februarie 2005 prin articolul 1 din Decizia 2004/157/CE (6), până la 20 februarie 2006 prin articolul 1 din Decizia 2005/139/CE (7) și până la 20 februarie 2007 prin articolul 1 din Decizia 2006/114/CE (8), a fost prelungită pentru o perioadă suplimentară de douăsprezece luni, până la 20 februarie 2008.

               (3)

               Elementele principale avute în vedere la articolul 9 din Acordul de parteneriat ACP-CE continuă să fie încălcate de către Guvernul din Zimbabwe, iar condițiile actuale din Zimbabwe nu asigură respectarea drepturilor omului, a principiilor democratice și a statului de drept.

               (4)

               Prin urmare, perioada de aplicare a măsurilor ar trebui extinsă,

         DECIDE:
   Articolul 1
   Perioada de aplicare a măsurilor menționate la articolul 2 din Decizia 2002/148/CE se extinde până la 20 februarie 2009. Măsurile se reexaminează în mod constant.
   Scrisoarea din anexa la prezenta decizie se adresează președintelui Republicii Zimbabwe.
   Articolul 2
   Prezenta decizie intră în vigoare la data adoptării.
   Aceasta se publică în Jurnalul Oficial al Uniunii Europene.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  JO L 317, 15.12.2000, p. 3. Acord modificat ultima dată prin Decizia nr. 4/2007 (JO L 25, 30.1.2008, p. 11).

      (2)  JO L 209, 11.8.2005, p. 26.

      (3)  JO L 317, 15.12.2000, p. 376. Acord intern modificat ultima dată prin Acordul intern din 10 aprilie 2006 (JO L 247, 9.9.2006, p. 48).

      (4)  JO L 50, 21.2.2002, p. 64. Decizie modificată ultima dată prin Decizia 2007/127/CE (JO L 53, 22.2.2007, p. 23).

      (5)  JO L 46, 20.2.2003, p. 25.

      (6)  JO L 50, 20.2.2004, p. 60.

      (7)  JO L 48, 19.2.2005, p. 28.

      (8)  JO L 48, 18.2.2006, p. 26.

      ANEXĂ
      Bruxelles,
      Uniunea Europeană acordă o atenție deosebită dispozițiilor articolului 9 din Acordul de parteneriat ACP-CE. Ca elemente fundamentale ale Acordului de parteneriat, respectarea drepturilor omului, instituțiile democratice și statul de drept stau la baza relațiilor noastre.
      Prin scrisoarea din 19 februarie 2002, Uniunea Europeană v-a adus la cunoștință decizia sa de a încheia consultările purtate în conformitate cu articolul 96 din Acordul de Parteneriat ACP-CE și de a adopta anumite „măsuri corespunzătoare”, în sensul articolului 96 alineatul (2) litera (c) din respectivul acord.
      Prin scrisorile din 19 februarie 2003, 19 februarie 2004, 18 februarie 2005, 15 februarie 2006 și 21 februarie 2007, Uniunea Europeană v-a adus la cunoștință decizia sa de a nu revoca „măsurile corespunzătoare” și de a extinde perioada de aplicare a acestora până la 20 februarie 2004, 20 februarie 2005, 20 februarie 2006, 20 februarie 2007 și, respectiv, 20 februarie 2008.
      Douăsprezece luni mai târziu, Uniunea Europeană consideră că nu a fost înregistrat niciun progres semnificativ în cele cinci domenii menționate în decizia Consiliului din 18 februarie 2002.
      În lumina celor de mai sus, Uniunea Europeană consideră că măsurile corespunzătoare nu pot fi revocate și a decis să extindă perioada de aplicare a acestora până la 20 februarie 2009. Poziția Uniunii Europene va fi reexaminată în mod constant, inclusiv pe baza unei analize aprofundate a situației, după încheierea inițiativei SADC pentru Zimbabwe și după viitoarele alegeri.
      Uniunea Europeană ar dori să sublinieze încă o dată faptul că nu penalizează populația Republicii Zimbabwe și că va continua să se implice în operațiunile de natură umanitară și în proiectele care vin în sprijinul direct al populației, în special în proiectele din domeniul social, de democratizare și respectare a drepturilor omului și a statului de drept, care nu sunt afectate de aceste măsuri.
      Uniunea Europeană dorește să reamintească faptul că aplicarea măsurilor corespunzătoare în sensul articolului 96 din Acordul de parteneriat ACP-CE nu reprezintă un obstacol în calea dialogului politic, astfel cum se prevede în articolul 8 din respectivul acord.
      Ținând seama de toate acestea, Uniunea Europeană dorește să sublinieze încă o dată importanța pe care o acordă viitoarei cooperări CE-Zimbabwe și dorește să confirme dorința sa de a fructifica pe mai departe oportunitatea oferită de exercițiul de programare în curs al celui de-al zecelea Fond European de Dezvoltare pentru a continua dialogul și pentru a avansa în viitorul apropiat spre o conjunctură care să permită reluarea pe deplin a cooperării.
      Cu deosebită considerație,

            Pentru Comisie

            Pentru Consiliu


title: Decizia (UE, Euratom) 2016/1561 a Parlamentului European din 28 aprilie 2016 privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/345

         DECIZIA (UE, EURATOM) 2016/1561 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Agenției de Aprovizionare a Euratom pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției de Aprovizionare a Euratom pentru exercițiul financiar 2014, însoțit de răspunsul agenției (1) ,

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0083/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 1 alineatul (2),

               —

               având în vedere Decizia 2008/114/CE, Euratom a Consiliului din 12 februarie 2008 de stabilire a Statutului Agenției de aprovizionare a Euratom (4), în special articolul 8 alineatul (9) din anexa la această decizie,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0110/2016),

               1.

               acordă directorului general al de Aprovizionare a Euratom descărcarea de gestiune pentru execuția bugetului agenției aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului general al Agenției de Aprovizionare a Euratom, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul General

         Klaus WELLE

      (1)  JO C 409, 19.12.2015, p. 299.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 41, 15.2.2008, p. 15.


title: 2010/288/: Decizia Consiliului din 19 ianuarie 2010 privind existența unui deficit excesiv în Portugalia

text:
               21.5.2010

               RO

               Jurnalul Oficial al Uniunii Europene

               L 125/44

         DECIZIA CONSILIULUI
   din 19 ianuarie 2010
   privind existența unui deficit excesiv în Portugalia
   (2010/288/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (6) coroborat cu articolul 126 alineatul (13) și articolul 136,
   având în vedere propunerea Comisiei,
   având în vedere observațiile prezentate de Portugalia,
   întrucât:

               (1)

               În conformitate cu articolul 126 alineatul (1) din Tratatul privind funcționarea Uniunii Europene, statele membre trebuie să evite deficitele publice excesive.

               (2)

               Pactul de stabilitate și creștere are la bază obiectivul unor finanțe publice solide ca mijloc de consolidare a condițiilor pentru stabilitatea prețurilor și pentru o creștere susținută și durabilă, care să contribuie la crearea de locuri de muncă.

               (3)

               Procedura de deficit excesiv (PDE) prevăzută la articolul 126 din Tratatul privind funcționarea Uniunii Europene, clarificată prin Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (1) (care face parte din Pactul de stabilitate și creștere) prevede adoptarea unei decizii privind existența unui deficit excesiv. Regulamentul (CE) nr. 1467/97 stabilește, de asemenea, dispoziții de punere în aplicare a articolului 104 din Tratatul de instituire a Comunității Europene, care a devenit articolul 126 din Tratatul privind funcționarea Uniunii Europene. Protocolul privind procedura de deficit excesiv anexat la Tratatul privind funcționarea Uniunii Europene prevede dispoziții suplimentare referitoare la aplicarea PDE. Regulamentul (CE) nr. 479/2009 al Consiliului (2) stabilește norme și definiții detaliate pentru aplicarea dispozițiilor protocolului menționat.

               (4)

               Reforma din 2005 a Pactului de stabilitate și creștere a căutat să-i întărească eficacitatea și bazele economice, precum și să protejeze sustenabilitatea finanțelor publice pe termen lung. Obiectivul acesteia l-a constituit garantarea faptului că situația economică și bugetară este pe deplin luată în considerare în toate etapele PDE. Astfel, Pactul de stabilitate și creștere constituie cadrul care sprijină politicile guvernamentale pentru o revenire rapidă la poziții bugetare solide ținând cont de situația economică.

               (5)

               Articolul 104 alineatul (5) din Tratatul de instituire a Comunității Europene, care a devenit articolul 126 alineatul (5) din Tratatul privind funcționarea Uniunii Europene, prevede obligația Comisiei de a adresa Consiliului un aviz în cazul în care aceasta consideră că într-un stat membru există sau poate să apară un deficit excesiv. Luând în considerare raportul său întocmit în conformitate cu articolul 104 alineatul (3) din Tratatul de instituire a Comunității Europene, care a devenit articolul 126 alineatul (3) din Tratatul privind funcționarea Uniunii Europene, și având în vedere avizul emis de Comitetul economic și financiar în conformitate cu articolul 104 alineatul (4) din Tratatul de instituire a Comunității Europene, care a devenit articolul 126 alineatul (4) din Tratatul privind funcționarea Uniunii Europene, Comisia a concluzionat că în Portugalia există un deficit excesiv. În consecință, Comisia a transmis Consiliului un aviz în acest sens cu privire la Portugalia (3) la 11 noiembrie 2009.

               (6)

               Articolul 126 alineatul (6) din Tratatul privind funcționarea Uniunii Europene prevede obligația Consiliului de a lua în considerare orice eventuale observații ale statului membru în cauză, înainte de a decide, pe baza unei evaluări globale, dacă există sau nu un deficit excesiv. În cazul Portugaliei, evaluarea globală conduce la concluziile expuse în prezenta decizie.

               (7)

               Conform datelor comunicate de autoritățile portugheze în octombrie 2009, nivelul deficitului public al Portugaliei ar trebui să atingă 5,9 % din PIB în 2009, rămânând astfel cu mult peste valoarea de referință de 3 % din PIB. Depășirea anunțată a valorii de referință poate fi considerată excepțională în sensul dispozițiilor din tratat și din Pactul de stabilitate și creștere. Mai exact, aceasta este, printre altele, consecința unei încetiniri semnificative a creșterii economice în 2009 în sensul dispozițiilor tratatului și ale Pactului de stabilitate și creștere. Pentru anii 2009 și 2010, în previziunile serviciilor Comisiei din toamna anului 2009 se estimează o reducere de 2,9 % a PIB-ului anual, urmată de o creștere de 0,3 %. Prin urmare, depășirea preconizată a valorii de referință nu poate fi considerată temporară, deoarece, conform previziunilor serviciilor Comisiei din toamna anului 2009, luând în considerare măsurile deja adoptate în anul curent, deficitul public global va atinge 8 % din PIB în 2010. În 2010 și 2011, deși vor fi suspendate majoritatea măsurilor cu caracter extraordinar adoptate în 2009 în contextul crizei, nu se așteaptă nicio îmbunătățire a poziției bugetare, din cauza persistenței unor codiții economice specifice perioadelor de recesiune, a funcționării stabilizatorilor automați și a creșterii considerabile a cheltuielilor cu dobânzile. Criteriul deficitului prevăzut de tratat nu este îndeplinit.

               (8)

               Conform informațiilor comunicate în octombrie 2009 de către autoritățile portugheze, se preconizează ca datoria publică brută, care s-a situat peste valoarea de referință de 60 % din PIB încă din 2005, să atingă nivelul de 74,5 % din PIB în 2009. Conform previziunilor serviciilor Comisiei din toamna anului 2009, ponderea datoriei publice în PIB va crește semnificativ cu 18 puncte procentuale în perioada analizată, de la 66,3 % în 2008 la 91,2 % în 2011. Nu se poate considera că ponderea datoriei scade suficient și se apropie de valoarea de referință într-un ritm satisfăcător, în sensul dispozițiilor din tratat și din Pactul de stabilitate și creștere. Criteriul datoriei prevăzut de tratat nu este îndeplinit.

               (9)

               În conformitate cu articolul 2 alineatul (4) din Regulamentul (CE) nr. 1467/97, „factorii relevanți” pot fi luați în considerare în etapele care conduc la adoptarea deciziei Consiliului privind existența unui deficit excesiv în conformitate cu articolul 126 alineatul (6) din Tratatul privind funcționarea Uniunii Europene numai dacă este îndeplinită dubla condiție ca deficitul să rămână apropiat de valoarea de referință și ca depășirea valorii de referință să fie temporară. Această dublă condiție nu este îndeplinită în cazul Portugaliei. Prin urmare, în etapele care conduc la adoptarea prezentei decizii nu sunt luați în considerare factorii relevanți,

         ADOPTĂ PREZENTA DECIZIE:
   Articolul 1
   În urma unei evaluări globale rezultă că în Portugalia există un deficit excesiv.
   Articolul 2
   Prezenta decizie se adresează Republicii Portugheze.

      Adoptată la Bruxelles, 19 ianuarie 2010.

            Pentru Consiliu

            Președintele

         E. SALGADO

      (1)  JO L 209, 2.8.1997, p. 6.

      (2)  JO L 145, 10.6.2009, p. 1.

      (3)  Toate documentele privind PDE pentru Portugalia pot fi consultate la următoarea adresă: http://ec.europa.eu/economy_finance/netstartsearch/pdfsearch/pdf.cfm?mode=_m2


title: 2012/730/UE: Decizia Consiliului din 20 noiembrie 2012 privind poziția care urmează să fie adoptată în numele Uniunii Europene în cadrul Grupului internațional de studiu privind iuta în ceea ce privește negocierea unui nou mandat pentru perioada de după 2014

text:
               28.11.2012

               RO

               Jurnalul Oficial al Uniunii Europene

               L 328/18

         DECIZIA CONSILIULUI
   din 20 noiembrie 2012
   privind poziția care urmează să fie adoptată în numele Uniunii Europene în cadrul Grupului internațional de studiu privind iuta în ceea ce privește negocierea unui nou mandat pentru perioada de după 2014
   (2012/730/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatele (3) și (4), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Prin Decizia 2002/312/CE a Consiliului (1), acordul de stabilire a mandatului Grupului internațional de studiu privind iuta din 2001 („acordul”) a fost aprobat în numele Comunității Europene.

               (2)

               Actualul mandat expiră la 30 aprilie 2014, iar chestiunea deschiderii negocierilor pentru reînnoirea acestuia va fi discutată în cadrul reuniunii celei de a 15-a sesiuni a Consiliului Grupului internațional de studiu privind iuta din decembrie 2012.

               (3)

               Reînnoirea acordului nu este în interesul Uniunii,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene, reprezentată de Comisie, în cadrul Grupului internațional de studiu privind iuta este de a vota împotriva deschiderii negocierilor pentru reînnoirea mandatului pentru perioada de după 2014.
   Articolul 2
   Prezenta decizie intră în vigoare la data adoptării.

      Adoptată la Bruxelles, 20 noiembrie 2012.

            Pentru Consiliu

            Președintele

         A. D. MAVROYIANNIS

      (1)  JO L 112, 27.4.2002, p. 34.


title: Decizia Consiliului din 18 februarie 2003 privind încheierea unui Acord sub forma unui schimb de scrisori între Comunitatea Europeană și Federația Rusă de instituire a unui sistem de dublu control fără limite cantitative la exportul de anumite produse siderurgice din Federația Rusă în Comunitatea Europeană

text:
Anunţ juridic important

|

32003D0618

Jurnalul Oficial L 216 , 28/08/2003 p. 0026 - 0026 ediţie specială în limba cehă capitol 11 volum 48 p. 20  - 20 ediţie specială în limba estonă capitol 11 volum 48 p. 20  - 20 ediţie specială în limba maghiară capitol 11 volum 48 p. 20  - 20 ediţie specială în limba lituaniană capitol 11 volum 48 p. 20  - 20 LV.ES capitol 11 volum 48 p. 20  - 20 MT.ES capitol 11 volum 48 p. 20  - 20 PL.ES capitol 11 volum 48 p. 20  - 20 SK.ES capitol 11 volum 48 p. 20  - 20 ediţie specială în limba slovenă capitol 11 volum 48 p. 20  - 20

		20030218Decizia Consiliuluidin 18 februarie 2003privind încheierea unui Acord sub forma unui schimb de scrisori între Comunitatea Europeană și Federația Rusă de instituire a unui sistem de dublu control fără limite cantitative la exportul de anumite produse siderurgice din Federația Rusă în Comunitatea Europeană(2003/618/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză,având în vedere propunerea Comisiei,întrucât:(1) Acordul de parteneriat și cooperare de instituire a unui parteneriat între Comunitățile Europene și statele membre, pe de o parte, și Federația Rusă, pe de altă parte [1], a intrat în vigoare la 1 decembrie 1997.(2) Comunitatea Europeană și Federația Rusă au convenit să instituie un sistem de dublu control în ceea ce privește anumite produse siderurgice pentru o perioadă cuprinsă între 13 octombrie 1997 și 31 decembrie 1999. Acest acord sub forma unui schimb de scrisori a fost aprobat în numele Comunității Europene prin Decizia 97/741/CE [2]. Sistemul a fost prelungit pentru perioada 1 ianuarie 2000 – 31 decembrie 2001 prin Decizia 2000/294/CE [3]. Regulamentul (CE) nr. 2135/97 [4], prelungit prin Regulamentul (CE) nr. 793/2000 [5], adoptă legislația de punere în aplicare corespunzătoare pentru Comunitate.(3) Comisia a încheiat negocierile pentru un Acord sub forma unui schimb de scrisori între Comunitatea Europeană și Federația Rusă de instituire a unui sistem de dublu control fără limite cantitative la exportul de anumite produse siderurgice din Federația Rusă în Comunitatea Europeană,DECIDE:Articolul 1(1) Acordul sub forma unui schimb de scrisori dintre Comunitatea Europeană și Federația Rusă de instituire a unui sistem de dublu control fără limite cantitative la exportul de anumite produse siderurgice din Federația Rusă în Comunitatea Europeană se aprobă în numele Comunității Europene.(2) Textul acordului se atașează la prezenta decizie.Articolul 2Președintele Consiliului este autorizat să desemneze persoana împuternicită să semneze Acordul sub forma unui schimb de scrisori prevăzut la articolul 1, care are drept efect angajarea Comunității.Adoptată la Bruxelles, 18 februarie 2003.Pentru ConsiliuPreședinteleN. Christodoulakis[1] JO L 327, 28.11.1997, p. 3.[2] JO L 300, 4.11.1997, p. 36.[3] JO L 96, 18.4.2000, p. 44.[4] JO L 300, 4.11.1997, p. 1.[5] JO L 96, 18.4.2000, p. 1.--------------------------------------------------


title: Decizia Consiliului din 19 aprilie 2010 de numire a membrilor și a supleanților italieni în cadrul Comitetului consultativ pentru securitate și sănătate la locul de muncă

text:
               29.4.2010

               RO

               Jurnalul Oficial al Uniunii Europene

               C 110/2

         DECIZIA CONSILIULUI
   din 19 aprilie 2010
   de numire a membrilor și a supleanților italieni în cadrul Comitetului consultativ pentru securitate și sănătate la locul de muncă
   2010/C 110/02
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia 2003/C 218/01 a Consiliului din 22 iulie 2003 de înființare a unui Comitet consultativ pentru securitate și sănătate la locul de muncă (1), în special articolul 3,
   având în vedere lista candidaților prezentată Consiliului de către guvernele statelor membre,
   întrucât:

               (1)

               Prin decizia sa din 16 februarie 2010 (2), Consiliul a numit membrii și supleanții din cadrul Comitetului consultativ pentru securitate și sănătate la locul de muncă pentru perioada cuprinsă între 1 martie 2010 și 28 februarie 2013, cu excepția anumitor membri și supleanți, inclusiv membrii și supleanții italieni din categoria reprezentanților guvernelor, organizațiilor lucrătorilor și organizațiilor patronale.

               (2)

               Guvernul italian a propus candidați pentru posturile vacante,

         DECIDE:
   Articol unic
   Sunt numiți în calitate de membri și de supleanți în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2013:
   I.   Reprezentanți ai guvernelor

               Membri

               Supleanți

               Domnul Giuseppe Umberto MASTROPIETRO

               Domnul Lorenzo FANTINI
               Domnul Mauro FRANCIOSI

   II.   Reprezentanți ai organizațiilor lucrătorilor

               Membri

               Supleanți

               Doamna Gabriella GALLI

               Domnul Sebastiano CALLERI
               Doamna Cinzia FRASCHERI

   III.   Reprezentanți ai organizațiilor patronale

               Membri

               Supleanți

               Doamna Fabiola LEUZZI

               Domnul Giorgio RUSSOMANNO
               Domnul Pier Paolo MASCIOCCHI

      Adoptată la Luxemburg, 19 aprilie 2010.

            Pentru Consiliu

            Președintele

         E. SALGADO

      (1)  JO C 218, 13.9.2003, p. 1.

      (2)  JO L 45, 22.2.2010, p. 5.


               15.12.2016

               RO

               Jurnalul Oficial al Uniunii Europene

               C 468/281

         P7_TA(2013)0560
   Numirea unui membru al Curții de Conturi (Alex Brenninkmeijer – NL)
   Decizia Parlamentului European din 11 decembrie 2013 privind referitoare la propunerea de numire a lui Alex Brenninkmeijer ca membru al Curții de Conturi (C7-0312/2013 – 2013/0810(NLE))
   (Procedura de consultare)
   (2016/C 468/61)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C7-0312/2013),

               —

               având în vedere articolul 108 din Regulamentul său de procedură,

               —

               având în vedere raportul Comisiei pentru control bugetar (A7-0433/2013),

               A.

               întrucât Comisia sa pentru control bugetar a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, în cursul reuniunii sale din 7 noiembrie 2013, Comisia pentru control bugetar a audiat candidatul desemnat de Consiliu pentru a fi membru al Curții de Conturi,

               1.

               emite un aviz favorabil privind propunerea Consiliului de numire a lui Alex Brenninkmeijer ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


title: Decizia Reprezentanților Guvernelor Statelor Membre, reuniți în cadrul Consiliului din 19 decembrie 1995 privind protecția cetățenilor Uniunii Europene prin reprezentanțele diplomatice și consulare

text:
               20/Volumul 01

               RO

               Jurnalul Ofícial al Uniunii Europene

               15

         41995D0553

               L 314/73

               JURNALUL OFÍCIAL AL UNIUNII EUROPENE

      DECIZIA REPREZENTANȚILOR GUVERNELOR STATELOR MEMBRE, REUNIȚI ÎN CADRUL CONSILIULUI

   din 19 decembrie 1995
   privind protecția cetățenilor Uniunii Europene prin reprezentanțele diplomatice și consulare
   (95/553/CE)
   REPREZENTANȚII GUVERNELOR STATELOR MEMBRE ALE UNIUNII EUROPENE, REUNIȚI ÎN CADRUL CONSILIULUI,
   Hotărâți să continue construirea unei Uniuni din ce în ce mai apropiate de cetățenii săi,
   Luând în considerare conceptul de cetățenie a Uniunii, astfel cum a fost introdus de Tratatul privind Uniunea Europeană, un astfel de concept fiind diferit de și nicidecum un substitut pentru conceptul de cetățenie națională,
   Dorind să îndeplinească obligația prevăzută la articolul 8c din Tratatul de instituire a Comunității Europene,
   întrucât un astfel de sistem comun de protecție urmează să consolideze percepția identității Uniunii Europene în țările terțe;
   Având în vedere că introducerea unui sistem comun de protecție pentru cetățenii Uniunii Europene în țările terțe este menită, în același timp, să consolideze percepția ideii de solidaritate europeană printre cetățenii în cauză,
   DECID:
   Articolul 1
   Orice cetățean al Uniunii Europene are dreptul la protecție consulară din partea oricărei reprezentanțe diplomatice sau consulare a unui stat membru în cazul în care, în locul în care se află, propriul său stat membru sau un alt stat membru care reprezintă statul său membru în mod permanent nu deține:

               —

               o reprezentanță permanentă accesibilă, sau

               —

               un consul onorific accesibil și competent în astfel de chestiuni.

         Articolul 2
   (1)   Reprezentanțele diplomatice și consulare abordate răspund solicitării de protecție adresată de persoana în cauză, cu condiția ca aceasta să dovedească prin pașaport sau carte de identitate că are cetățenia unui stat membru al Uniunii.
   (2)   În cazul în care documentele menționate anterior au fost pierdute sau furate, se poate accepta orice altă dovadă a cetățeniei, eventual după verificarea acesteia la autoritățile centrale din statul membru al cărui cetățean se declară persoana în cauză sau la cea mai apropiată reprezentanță diplomatică sau consulară a statului respectiv.
   Articolul 3
   Reprezentanțele diplomatice și consulare care oferă protecție tratează persoana care solicită ajutor ca pe un cetățean al statului membru pe care îl reprezintă.
   Articolul 4
   Fără a aduce atingere articolului 1, reprezentanțele diplomatice și consulare pot conveni asupra unor măsuri practice de gestionare eficientă a solicitărilor de protecție.
   Articolul 5
   (1)   Protecția prevăzută la articolul 1 include:

               (a)

               asistență în caz de deces;

               (b)

               asistență în cazuri de accident sau boală gravă;

               (c)

               asistență în cazuri de arest sau detenție;

               (d)

               asistență acordată victimelor unor acte de violență;

               (e)

               sprijinirea și repatrierea cetățenilor Uniunii aflați în dificultate.

         (2)   De asemenea, reprezentanțele diplomatice sau agenții consulari care lucrează în cadrul reprezentanțelor diplomatice sau consulare dintr-un stat terț pot, în limita prerogativelor lor, să intervină în sprijinul oricărui cetățean al Uniunii care solicită acest lucru în alte împrejurări decât cele menționate anterior.
   Articolul 6
   (1)   Fără a aduce atingere articolului 3 și cu excepția cazurilor de extremă urgență, nu se poate acorda nici un ajutor sau avans financiar și nu se poate efectua nici o cheltuială în beneficiul unui cetățean al Uniunii Europene fără permisiunea autorităților competente ale statului membru a cărui cetățenie o are persoana în cauză, permisiunea fiind acordată fie de Ministerul Afacerilor Externe, fie de cea mai apropiată misiune diplomatică a acestuia.
   (2)   Cu excepția cazului în care autoritățile statului membru a cărui cetățenie o are solicitantul renunță în mod explicit la această cerință, solicitantul trebuie să se angajeze să ramburseze întreaga valoare a ajutorului sau avansului financiar și a cheltuielii suportate, precum și, după caz, să achite taxa consulară notificată de autoritățile competente.
   (3)   Angajamentul de rambursare ia forma unui document care stabilește obligația cetățeanului aflat în dificultate să restituie guvernului statului membru a cărui cetățenie o are toate costurile suportate în numele său sau orice sumă care i s-a acordat, plus eventualele taxe.
   (4)   Guvernul statului membru a cărui cetățenie o are solicitantul rambursează toate costurile, la cerere, guvernului statului membru care a acordat asistența consulară.
   (5)   Formularele comune utilizate pentru angajamentele de rambursare sunt prezentate la anexele I și II.
   Articolul 7
   După cinci ani de la intrarea sa în vigoare, prezenta decizie este revizuită pe baza experienței acumulate și a obiectivului enunțat la articolul 8c din Tratatul de instituire a Comunității Europene.
   Articolul 8
   Prezenta decizie intră în vigoare după ce toate statele membre notifică Secretariatului General al Consiliului încheierea procedurilor impuse de ordinea lor juridică pentru punerea în aplicare a prezentei decizii.
   Articolul 9
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 19 decembrie 1995.

            Pentru Consiliu

            Președintele

         L. ATIENZA SERNA

   ANEXA I

   ANEXA II


title: Decizia Consiliului din 15 februarie 2016 de numire a unui supleant în cadrul Consiliului de conducere al Agenției Europene pentru Securitate și Sănătate în Muncă pentru Spania

text:
               18.2.2016

               RO

               Jurnalul Oficial al Uniunii Europene

               C 62/2

         DECIZIA CONSILIULUI
   din 15 februarie 2016
   de numire a unui supleant în cadrul Consiliului de conducere al Agenției Europene pentru Securitate și Sănătate în Muncă pentru Spania
   (2016/C 62/03)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2062/94 al Consiliului din 18 iulie 1994 privind înființarea Agenției Europene pentru Securitate și Sănătate în Muncă (1), în special articolul 8,
   având în vedere lista candidaților prezentată Consiliului de către guvernele statelor membre și de către organizațiile lucrătorilor și patronale,
   având în vedere listele membrilor și supleanților în cadrul Comitetului consultativ pentru securitate și sănătate la locul de muncă,
   întrucât:

               (1)

               Prin deciziile sale din 2 decembrie 2013 (2), 12 iunie 2014 (3), 18 noiembrie 2014 (4), 15 decembrie 2014 (5), 20 aprilie 2015 (6) și din 10 noiembrie 2015 (7) și prin Decizia (UE) 2015/453 (8), Consiliul a numit membrii și supleanții în cadrul Consiliului de conducere al Agenției Europene pentru Securitate și Sănătate în Muncă pentru perioada care se încheie la 7 noiembrie 2016, cu excepția anumitor membri și supleanți.

               (2)

               Organizația patronală BUSINESSEUROPE a prezentat o candidatură pentru ocuparea unui post vacant,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Consiliului de conducere al Agenției Europene pentru Securitate și Sănătate în Muncă, pentru perioada care se încheie la 7 noiembrie 2016:
   I.   REPREZENTANȚI AI ORGANIZAȚIILOR PATRONALE

               Țara

               Supleant

               Spania

               doamna Laura CASTRILLO NUÑEZ

         Articolul 2
   Consiliul numește membrii și supleanții încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Bruxelles, 15 februarie 2016.

            Pentru Consiliu

            Președintele

         M.H.P. VAN DAM

      (1)  JO L 216, 20.8.1994, p. 1.

      (2)  Decizia Consiliului din 2 decembrie 2013 de numire a membrilor și a membrilor supleanți în cadrul Consiliului de conducere al Agenției Europene pentru Sănătate și Securitate în Muncă (JO C 360, 10.12.2013, p. 8).

      (3)  Decizia Consiliului din 12 iunie 2014 de numire a membrilor și a membrilor supleanți în cadrul Consiliului de conducere al Agenției Europene pentru Sănătate și Securitate în Muncă pentru Lituania și Malta (JO C 182, 14.6.2014, p. 14); Decizia Consiliului din 12 iunie 2014 de numire a membrilor și a supleanților în cadrul Consiliului de conducere al Agenției Europene pentru Sănătate și Securitate în Muncă pentru Franța (JO C 186, 18.6.2014, p. 5).

      (4)  Decizia Consiliului din 18 noiembrie 2014 de numire a unui membru și a unui supleant pentru Letonia în cadrul Consiliului de conducere al Agenției Europene pentru Sănătate și Securitate în Muncă (JO C 420, 22.11.2014, p. 6).

      (5)  Decizia Consiliului din 15 decembrie 2014 de numire a unui membru în cadrul Consiliului de conducere al Agenției Europene pentru Sănătate și Securitate în Muncă pentru Germania (JO C 453, 17.12.2014, p. 2).

      (6)  Decizia Consiliului din 20 aprilie 2015 de numire a unui membru supleant în cadrul Consiliului de conducere al Agenției Europene pentru Sănătate și Securitate în Muncă pentru Slovacia (JO C 130, 22.4.2015, p. 5); Decizia Consiliului din 20 aprilie 2015 de numire a unui membru pentru Slovenia și a unui supleant pentru Suedia în cadrul Consiliului de conducere al Agenției Europene pentru Sănătate și Securitate în Muncă (JO C 130, 22.4.2015, p. 2).

      (7)  Decizia Consiliului din 10 noiembrie 2015 de numire a unui membru și a unui supleant în cadrul Consiliului de conducere al Agenției Europene pentru Securitate și Sănătate în Muncă pentru Ungaria (JO C 380, 14.11.2015, p. 2).

      (8)  Decizia (UE) 2015/453 a Consiliului din 16 martie 2015 de numire a unui membru și a unui supleant în cadrul Consiliului de conducere al Agenției Europene pentru Securitate și Sănătate în Muncă pentru Danemarca și Germania (JO L 75, 19.3.2015, p. 18).


title: 2010/452/PESC: Decizia 2010/452/PESC a Consiliului din 12 august 2010 privind misiunea de monitorizare a Uniunii Europene în Georgia, EUMM Georgia

text:
               13.8.2010

               RO

               Jurnalul Oficial al Uniunii Europene

               L 213/43

         DECIZIA 2010/452/PESC A CONSILIULUI
   din 12 august 2010
   privind misiunea de monitorizare a Uniunii Europene în Georgia, EUMM Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 15 septembrie 2008, Consiliul a adoptat Acțiunea comună 2008/736/PESC privind misiunea de monitorizare a Uniunii Europene în Georgia, EUMM Georgia (1) (denumită în continuare „misiunea”). Acțiunea comună respectivă expiră la 14 septembrie 2010.

               (2)

               La 28 mai 2010, Comitetul politic și de securitate (COPS) a recomandat prelungirea pentru o perioadă suplimentară de 12 luni a mandatului misiunii, până la 14 septembrie 2011.

               (3)

               Structura de comandă și control a misiunii ar trebui să nu aducă atingere răspunderii contractuale a șefului misiunii față de Comisie în ceea ce privește execuția bugetului misiunii.

               (4)

               Pentru prezenta misiune ar trebui activată Celula de supraveghere constituită în cadrul Secretariatului General al Consiliului.

               (5)

               Misiunea se va desfășura în contextul unei situații care s-ar putea deteriora și ar putea aduce atingere obiectivelor politicii externe și de securitate comune prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Misiunea
   (1)   Misiunea de monitorizare a Uniunii Europene în Georgia (denumită în continuare „EUMM Georgia” sau „misiunea”), instituită prin Acțiunea comună 2008/736/PESC, este prelungită de la 15 septembrie 2010 până la 14 septembrie 2011.
   (2)   EUMM Georgia acționează în conformitate cu mandatul misiunii prevăzut la articolul 2 și își îndeplinește atribuțiile astfel cum se prevede la articolul 3.
   Articolul 2
   Mandatul misiunii
   (1)   EUMM Georgia asigură monitorizarea civilă a acțiunilor părților, inclusiv respectarea deplină a acordului în șase puncte și a măsurilor ulterioare de punere în aplicare a acestuia în întreaga Georgie, acționând în strânsă coordonare cu partenerii, în special cu Organizația Națiunilor Unite (ONU) și cu Organizația pentru Securitate și Cooperare în Europa (OSCE), și în concordanță cu alte activități ale Uniunii, pentru a contribui la stabilizare, normalizare și la crearea unui climat de încredere, contribuind în același timp la formularea politicii europene în sprijinul unei soluții politice durabile pentru Georgia.
   (2)   Obiectivele specifice ale misiunii sunt:

               (a)

               să contribuie la stabilitatea pe termen lung pe întreg teritoriul Georgiei și în regiunea înconjurătoare;

               (b)

               pe termen scurt, stabilizarea situației, cu un risc redus de reluare a ostilităților, în deplină conformitate cu acordul în șase puncte și cu măsurile ulterioare de punere în aplicare a acestuia.

         Articolul 3
   Atribuțiile misiunii
   În vederea realizării misiunii, atribuțiile EUMM Georgia sunt următoarele:

               1.

               Stabilizarea
               Monitorizare, analiză și rapoarte cu privire la situație în ceea ce privește procesul de stabilizare, axate pe respectarea deplină a acordului în șase puncte, inclusiv retragerea trupelor, pe libertatea de mișcare și acțiunile factorilor perturbatori, precum și pe încălcările drepturilor omului și ale dreptului umanitar internațional.

               2.

               Normalizarea
               Monitorizare, analiză și rapoarte cu privire la situație în ceea ce privește procesul de normalizare a guvernanței civile, cu accent pe statul de drept, structuri efective de aplicare a legii și ordine publică adecvată. Misiunea monitorizează de asemenea securitatea rețelelor de transport, a infrastructurilor și a instalațiilor din domeniul energetic, precum și aspectele politice și de securitate legate de întoarcerea persoanelor deplasate în interiorul țării și a refugiaților.

               3.

               Consolidarea încrederii
               Contribuție la reducerea tensiunilor prin asigurarea legăturilor, prin facilitarea contactelor între părți și prin alte măsuri de consolidare a încrederii.

               4.

               Contribuția la formularea politicii europene și contribuția la acțiunea ulterioară a Uniunii.

         Articolul 4
   Structura misiunii
   (1)   EUMM Georgia este structurată după cum urmează:

               (a)

               Cartierul general. Cartierul general (HQ) constă în biroul șefului misiunii și personalul cartierului general, care asigură toate funcțiile necesare de comandă, control și sprijin al misiunii. Cartierul general este situat la Tbilisi.

               (b)

               Birourile locale. Birouri locale distribuite după criterii geografice desfășoară activități de monitorizare și vor asigura funcțiile necesare de sprijin al misiunii.

               (c)

               Elementul de sprijin. Elementul de sprijin este situat în cadrul Secretariatului General al Consiliului, la Bruxelles.

         (2)   Elementele prevăzute la alineatul (1) sunt supuse altor modalități detaliate din planul de operații (OPLAN).
   Articolul 5
   Comandantul operației civile
   (1)   Directorul Capacității civile de planificare și conducere (CPCC) este comandantul operației civile pentru EUMM Georgia.
   (2)   Comandantul operației civile exercită comanda și controlul la nivel strategic asupra EUMM Georgia sub controlul politic și conducerea strategică a Comitetului politic și de securitate (COPS) și sub autoritatea generală a Înaltului Reprezentant al Uniunii pentru afaceri externe și politica de securitate (ÎR).
   (3)   Comandantul operației civile asigură punerea în aplicare corespunzătoare și eficace a deciziilor Consiliului, precum și a deciziilor COPS, inclusiv prin emiterea de instrucțiuni la nivel strategic, după caz, pentru șeful misiunii și oferindu-i acestuia consiliere și asistență tehnică.
   (4)   Toți membrii personalului detașat rămân în totalitate sub comanda autorităților naționale ale statului sau instituției Uniunii care i-a detașat. Autoritățile naționale transferă comandantului operației civile controlul operațional (OPCON) asupra personalului, echipelor și unităților lor.
   (5)   Comandantului operației civile îi revine responsabilitatea generală de a se asigura că obligația Uniunii de grijă față de personal este îndeplinită în mod corespunzător.
   (6)   Comandantul operației civile și Reprezentantul Special al Uniunii Europene (RSUE) se consultă reciproc, după caz.
   Articolul 6
   Șeful misiunii
   (1)   Șeful misiunii își asumă responsabilitatea pentru misiune și exercită comanda și controlul asupra acesteia în teatrul de operații.
   (2)   Șeful misiunii exercită comanda și controlul asupra personalului, echipelor și unităților din statele participante, astfel cum au fost desemnate de către comandantul operațiilor civile, precum și responsabilitatea administrativă și logistică, inclusiv cu privire la bunurile, resursele și informațiile puse la dispoziția misiunii.
   (3)   Șeful misiunii emite instrucțiuni pentru întreg personalul EUMM Georgia, inclusiv, în acest caz, pentru elementul de sprijin de la Bruxelles, în vederea desfășurării eficiente a EUMM Georgia în teatrul de operații, și asigură coordonarea și gestionarea curentă a EUMM Georgia, urmând instrucțiunile la nivel strategic ale comandantului operației civile.
   (4)   Șeful misiunii răspunde de execuția bugetului misiunii. În acest scop, șeful misiunii încheie un contract cu Comisia.
   (5)   Șeful misiunii răspunde de controlul disciplinar asupra personalului. În cazul personalului detașat, acțiunile disciplinare se exercită de către autoritatea națională sau instituția Uniunii corespunzătoare.
   (6)   Șeful misiunii este reprezentantul EUMM Georgia în zona de operații și asigură misiunii o vizibilitate adecvată.
   (7)   Șeful misiunii asigură coordonarea, după caz, cu alți actori ai Uniunii prezenți pe teren. Fără a aduce atingere lanțului de comandă, șeful misiunii primește orientări politice la nivel local din partea RSUE.
   Articolul 7
   Personalul
   (1)   EUMM Georgia este formată în principal din personal detașat de statele membre sau instituțiile Uniunii. Fiecare stat membru sau instituție a Uniunii suportă cheltuielile aferente oricărui membru de personal pe care l-a detașat, inclusiv cheltuieli de călătorie spre și dinspre locul de desfășurare, salarii, asigurări medicale și indemnizații, altele decât diurnele aplicabile, precum și indemnizațiile pentru condiții dificile de lucru și de risc.
   (2)   Misiunea recrutează pe bază de contract personal civil internațional și personal local, în cazul în care funcțiile necesare nu sunt asigurate de personalul detașat de statele membre. În mod excepțional, în cazuri justificate corespunzător, în cazul în care nu sunt disponibile candidaturi adecvate din statele membre, pot fi recrutați, după caz, pe bază de contract, resortisanți ai unor state terțe participante.
   (3)   Toți membrii personalului respectă standardele operaționale minime de securitate specifice misiunii, precum și planul de securitate al misiunii, care susține politica de securitate pe teren a Uniunii. În ceea ce privește protecția informațiilor UE clasificate care le sunt încredințate în exercițiul atribuțiilor lor, toți membrii personalului respectă principiile și normele minime de securitate instituite prin regulamentul de securitate al Consiliului (2).
   Articolul 8
   Statutul misiunii și al personalului acesteia
   (1)   Statutul misiunii și al personalului acesteia, inclusiv, după caz, privilegiile, imunitățile și alte garanții necesare executării și bunei desfășurări a misiunii, este convenit în conformitate cu procedura prevăzută la articolul 37 din tratat.
   (2)   Statul sau instituția Uniunii care a detașat un membru al personalului are obligația de a soluționa orice plângere legată de detașarea respectivă, fie din partea respectivului membru al personalului, fie cu privire la acesta. Statul sau instituția Uniunii în cauză răspund de introducerea oricărei acțiuni împotriva persoanei detașate.
   (3)   Condițiile de angajare și drepturile și obligațiile personalului internațional și local se stabilesc prin contracte între șeful misiunii și membrii personalului.
   Articolul 9
   Lanțul de comandă
   (1)   EUMM Georgia are un lanț de comandă unificat, specific operațiilor de gestionare a crizelor.
   (2)   COPS exercită controlul politic și conducerea strategică a EUMM Georgia sub autoritatea Consiliului.
   (3)   Comandantul operației civile, sub controlul politic și conducerea strategică a COPS și sub autoritatea generală a ÎR, este comandantul EUMM Georgia la nivel strategic și, în această calitate, emite instrucțiuni pentru șeful misiunii și îi oferă acestuia consiliere și asistență tehnică.
   (4)   Comandantul operației civile raportează Consiliului prin intermediul ÎR.
   (5)   Șeful misiunii exercită comanda și controlul asupra EUMM Georgia în teatrul de operații și răspunde direct în fața comandantului operației civile.
   Articolul 10
   Controlul politic și conducerea strategică
   (1)   COPS exercită controlul politic și conducerea strategică a misiunii sub responsabilitatea Consiliului și a ÎR. Consiliul autorizează COPS să ia deciziile relevante în conformitate cu articolul 38 paragraful al treilea din tratat. Această autorizare include competența de a numi șeful misiunii, la propunerea ÎR, și de a modifica atât Conceptul operațiilor (CONOPS), cât și OPLAN. Competențele decizionale cu privire la obiectivele misiunii și la încheierea acesteia revin în continuare Consiliului.
   (2)   COPS raportează Consiliului la intervale regulate.
   (3)   COPS primește periodic și atunci când este necesar rapoarte din partea comandantului operației civile și a șefului misiunii cu privire la chestiuni aflate în sfera de competență a acestora.
   Articolul 11
   Participarea statelor terțe
   (1)   Fără a aduce atingere autonomiei decizionale a Uniunii și cadrului instituțional unic al acesteia, state terțe pot fi invitate să contribuie la misiune cu condiția să își asume cheltuielile care decurg din detașarea de personal, inclusiv salariile, asigurările pentru orice risc, diurnele și cheltuielile de deplasare spre și dinspre Georgia și să contribuie, după caz, la cheltuielile de funcționare a misiunii.
   (2)   Statele terțe care contribuie la misiune au aceleași drepturi și obligații în ceea ce privește gestiunea zilnică a misiunii ca și statele membre.
   (3)   Consiliul autorizează COPS să adopte deciziile relevante privind acceptarea contribuțiilor propuse și să instituie un comitet al contribuitorilor.
   (4)   Modalitățile detaliate privind participarea statelor terțe fac obiectul unor acorduri încheiate în conformitate cu articolul 37 din tratat și al unor dispoziții tehnice suplimentare, dacă este cazul. În cazul în care Uniunea și un stat terț încheie un acord privind instituirea unui cadru pentru participarea respectivului stat terț la operațiunile Uniunii de gestionare a crizelor, dispozițiile respectivului acord se aplică în contextul misiunii.
   Articolul 12
   Securitatea
   (1)   În colaborare cu Biroul de securitate al Consiliului, comandantul operației civile oferă șefului misiunii îndrumări cu privire la planificarea măsurilor de securitate și asigură punerea în aplicare corespunzătoare și efectivă a acestora pentru EUMM Georgia, în conformitate cu articolele 5 și 9.
   (2)   Șeful misiunii este responsabil pentru securitatea misiunii și pentru asigurarea respectării cerințelor minime de securitate aplicabile misiunii, în conformitate cu politica Uniunii privind securitatea personalului detașat în afara Uniunii cu atribuții operaționale în temeiul titlului V din Tratatul UE și cu documentele conexe acesteia.
   (3)   Șeful misiunii este asistat de un agent de securitate a misiunii (MSO), care raportează șefului misiunii și menține, de asemenea, o strânsă relație funcțională cu Biroul de securitate al Consiliului.
   (4)   Personalul EUMM Georgia urmează o instruire obligatorie în domeniul securității înainte de începerea exercitării atribuțiilor lor, în conformitate cu OPLAN. De asemenea, acesta urmează periodic, în teatrul de operații, cursuri de perfecționare organizate de MSO.
   (5)   Șeful misiunii asigură protecția informațiilor clasificate UE în conformitate cu Regulamentul de securitate al Consiliului.
   Articolul 13
   Celula de supraveghere
   Se activează celula de supraveghere pentru EUMM Georgia.
   Articolul 14
   Dispoziții financiare
   (1)   Valoarea de referință financiară destinată acoperirii cheltuielilor aferente misiunii în perioada 15 septembrie 2010-14 septembrie 2011 este de 26 600 000 EUR.
   (2)   Toate cheltuielile sunt gestionate în conformitate cu normele și procedurile aplicabile bugetului general al Uniunii Europene.
   (3)   Șeful misiunii răspunde pe deplin pentru activitățile întreprinse în cadrul contractului său în fața Comisiei, care îi supervizează acțiunile.
   (4)   Resortisanții statelor terțe sunt autorizați să participe la proceduri de ofertare pentru contracte. Sub rezerva aprobării din partea Comisiei, șeful misiunii poate încheia acorduri de natură tehnică privind furnizarea de echipamente, servicii și spații pentru EUMM Georgia cu statele membre, cu statele terțe participante și cu alți actori internaționali.
   (5)   Dispozițiile financiare respectă cerințele operaționale ale misiunii, inclusiv compatibilitatea echipamentelor și interoperabilitatea echipelor acesteia.
   (6)   Cheltuielile sunt eligibile de la data adoptării prezentei decizii.
   Articolul 15
   Coordonarea
   (1)   Fără a aduce atingere lanțului de comandă, șeful misiunii acționează în strânsă coordonare cu delegația Uniunii pentru a asigura coerența acțiunii Uniunii în sprijinul Georgiei.
   (2)   Șeful misiunii acționează în strânsă coordonare cu șefii misiunilor diplomatice ale statelor membre.
   (3)   Șeful misiunii cooperează cu ceilalți actori internaționali prezenți în țară.
   Articolul 16
   Comunicarea informațiilor clasificate
   (1)   ÎR este autorizat să comunice statelor terțe asociate la prezenta decizie, în mod corespunzător și în conformitate cu nevoile misiunii, informații și documente clasificate UE până la nivelul „CONFIDENTIEL UE” întocmite în scopul misiunii, în conformitate cu Regulamentul de securitate al Consiliului.
   (2)   ÎR este, de asemenea, autorizat să comunice ONU și OSCE, în funcție de nevoile operaționale ale misiunii, informații și documente clasificate UE până la nivelul „RESTREINT UE”, care sunt întocmite în scopul misiunii, în conformitate cu Regulamentul de securitate al Consiliului. În acest scop se elaborează mecanisme la nivel local.
   (3)   În caz de nevoie operațională specifică și imediată, ÎR este, de asemenea, autorizat să comunice statului-gazdă informații și documente clasificate UE până la nivelul „RESTREINT UE”, care sunt întocmite în scopul misiunii, în conformitate cu Regulamentul de securitate al Consiliului. În toate celelalte cazuri, astfel de informații și documente sunt comunicate statului-gazdă în conformitate cu procedurile adecvate destinate cooperării între statul-gazdă și Uniune.
   (4)   ÎR este autorizat să comunice statelor terțe asociate la prezenta decizie documente neclasificate ale UE privind deliberările Consiliului referitoare la misiune și care intră sub incidența obligației de secret profesional, în temeiul articolului 6 alineatul (1) din Regulamentul de procedură al Consiliului (3).
   Articolul 17
   Reexaminarea misiunii
   O reexaminare a misiunii este prezentată COPS o dată la șase luni, pe baza unui raport redactat de șeful misiunii și Secretariatul General al Consiliului.
   Articolul 18
   Intrarea în vigoare și durata
   Prezenta decizie intră în vigoare la data adoptării.
   Se aplică de la 15 septembrie 2010 până la 14 septembrie 2011.

      Adoptată la Bruxelles, 12 august 2010.

            Pentru Consiliu

            Președintele

         S. VANACKERE

      (1)  JO L 248, 17.9.2008, p. 26.

      (2)  Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (JO L 101, 11.4.2001, p. 1).

      (3)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: 2012/623/UE: Decizia Parlamentului European din 10 mai 2012 privind închiderea conturilor Agenției Europene pentru Medicamente pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/387

         DECIZIA PARLAMENTULUI EUROPEAN
   din 10 mai 2012
   privind închiderea conturilor Agenției Europene pentru Medicamente pentru exercițiul financiar 2010
   (2012/623/UE)
   PARLAMENTUL EUROPEAN,

               —

               având în vedere conturile anuale ale Agenției Europene pentru Medicamente pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 726/2004 al Parlamentului European și al Consiliului (3) de instituire a unei Agenții Europene pentru Medicamente, în special articolul 68,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0107/2012),

               1.

               amână închiderea conturilor Agenției Europene pentru Medicamente pentru exercițiul financiar 2010;

               2.

               încredințează Președintelui sarcina de a transmite prezenta decizie directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 27.

      (2)  JO L 248, 16.9.2002, p. 1.

      (3)  JO L 136, 30.4.2004, p. 1.

      (4)  JO L 357, 31.12.2002, p. 72.


title: Decizia Comisiei din 29 martie 1999 privind încheierea unui Acord de cooperare între Comunitatea Europeană a Energiei Atomice și Republica Kazahstan în domeniul securității nucleare

text:
Anunţ juridic important

|

32004D0282

Jurnalul Oficial L 089 , 26/03/2004 p. 0036 - 0036 ediţie specială în limba cehă capitol 11 volum 51 p. 41  - 41 ediţie specială în limba estonă capitol 11 volum 51 p. 41  - 41 ediţie specială în limba maghiară capitol 11 volum 51 p. 41  - 41 ediţie specială în limba lituaniană capitol 11 volum 51 p. 41  - 41 LV.ES capitol 11 volum 51 p. 41  - 41 MT.ES capitol 11 volum 51 p. 41  - 41 PL.ES capitol 11 volum 51 p. 41  - 41 SK.ES capitol 11 volum 51 p. 41  - 41 ediţie specială în limba slovenă capitol 11 volum 51 p. 41  - 41

		19990329Decizia Comisieidin 29 martie 1999privind încheierea unui Acord de cooperare între Comunitatea Europeană a Energiei Atomice și Republica Kazahstan în domeniul securității nucleare(2004/282/Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene a Energiei Atomice, în special articolul 101 al doilea paragraf,având în vedere aprobarea Consiliului,întrucât Acordul între Comunitatea Europeană a Energiei Atomice și Republica Kazahstan în domeniul securității nucleare trebuie aprobat,DECIDE:Articol unicAcordul între Comunitatea Europeană a Energiei Atomice și Republica Kazahstan în domeniul securității nucleare se aprobă în numele Comunității Europene a Energiei Atomice.Textul acordului se anexează la prezenta decizie.Adoptată la Bruxelles, 29 martie 1999.Pentru ComisieHans Van Den BroekMembru al Comisiei--------------------------------------------------


title: 2013/646/UE: Decizia Băncii Centrale Europene din 26 septembrie 2013 privind măsuri suplimentare temporare legate de operațiunile de refinanțare din Eurosistem și eligibilitatea colateralului (BCE/2013/36)

text:
               12.11.2013

               RO

               Jurnalul Oficial al Uniunii Europene

               L 301/13

         DECIZIA BĂNCII CENTRALE EUROPENE
   din 26 septembrie 2013
   privind măsuri suplimentare temporare legate de operațiunile de refinanțare din Eurosistem și eligibilitatea colateralului
   (BCE/2013/36)
   (2013/646/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță și articolele 12.1, 14.3 și 18.2,
   având în vedere Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1) și Decizia BCE/2013/6 din 20 martie 2013 privind regulile aplicabile utilizării drept colateral pentru operațiunile de politică monetară din Eurosistem a obligațiunilor bancare neacoperite utilizate în scopuri proprii și garantate de stat (2),
   având în vedere Orientarea BCE/2013/4 din 20 martie 2013 privind măsuri suplimentare temporare legate de operațiunile de refinanțare din Eurosistem și eligibilitatea colateralului și de modificare a Orientării BCE/2007/9 (3) și Decizia BCE/2013/22 din 5 iulie 2013 privind măsurile temporare referitoare la eligibilitatea instrumentelor de natura datoriei tranzacționabile emise sau garantate pe deplin de Republica Cipru (4),
   întrucât:

               (1)

               În temeiul articolului 18.1 din Statutul Sistemului European al Băncilor Centrale și al Băncii Centrale Europene, Banca Centrală Europeană (BCE) și băncile centrale naționale ale statelor membre a căror monedă este euro (denumite în continuare „BCN”) pot desfășura operațiuni de creditare cu instituțiile de credit și cu alți participanți pe piață pe baza unor garanții corespunzătoare. Condițiile standard în care BCE și BCN sunt pregătite să participe la operațiuni de creditare, inclusiv criteriile în temeiul cărora este stabilită eligibilitatea colateralului pentru operațiunile de creditare din Eurosistem, sunt prevăzute în anexa I la Orientarea BCE/2011/14, care a fost ajustată prin Decizia BCE/2013/6 în ceea ce privește regulile privind utilizarea drept colateral pentru operațiunile de politică monetară din Eurosistem a obligațiunilor bancare neacoperite utilizate în scopuri proprii și garantate de stat.

               (2)

               În temeiul punctului 1.6 din anexa I la Orientarea BCE/2011/14, Consiliul guvernatorilor poate schimba, în orice moment, instrumentele, condițiile, criteriile și procedurile de executare a operațiunilor de politică monetară din Eurosistem.

               (3)

               Orientarea BCE/2013/4 și Decizia BCE/2013/22 au stabilit măsuri suplimentare temporare referitoare la eligibilitatea colateralului pentru operațiunile de creditare din Eurosistem.

               (4)

               La 17 iulie 2013, Consiliul guvernatorilor a decis să-și consolideze în continuare cadrul de control al riscurilor, prin ajustarea criteriilor de eligibilitate și a marjelor de ajustare aplicate colateralului acceptat în operațiunile de politică monetară din Eurosistem și prin adoptarea anumitor măsuri suplimentare pentru îmbunătățirea coerenței generale a cadrului și a punerii în practică a acestuia. Unele dintre aceste decizii afectează măsurile suplimentare temporare legate de operațiunile de refinanțare din Eurosistem și eligibilitatea colateralului prevăzute în Orientarea BCE/2013/4, în special marjele de ajustare a valorii și dispozițiile privind continuitatea administrării datoriei aplicabile titlurile garantate cu active acceptate în baza acesteia.

               (5)

               În plus, Consiliul guvernatorilor a decis să ajusteze criteriile de eligibilitate aplicate creanțelor private suplimentare în baza cadrului temporar aplicabil colateralului în Eurosistem.

               (6)

               Deciziile menționate la considerentele 4 și 5 ar trebui prevăzute într-o decizie a BCE,

         ADOPTĂ PREZENTA DECIZIE:
   Articolul 1
   Modificări aduse anumitor dispoziții ale Orientării BCE/2013/4
   (1)   Regulile pentru desfășurarea operațiunilor de politică monetară din Eurosistem și criteriile de eligibilitate pentru colateral prevăzute în prezenta decizie se aplică în coroborare cu alte acte juridice ale Eurosistemului legate de instrumentele și procedurile de politică monetară ale Eurosistemului, în special Orientarea BCE/2013/4.
   (2)   În cazul oricărei neconcordanțe între prezenta decizie și Orientarea BCE/2013/4 și/sau orice măsuri care o pun în aplicare la nivel național, prezenta decizie are prioritate. BCN continuă să aplice toate dispozițiile Orientării BCE/2013/4, nemodificate, cu excepția prevederilor contrare din prezenta decizie.
   Articolul 2
   Marje de ajustare pentru titlurile garantate cu active eligibile în temeiul cadrului temporar
   (1)   Titlurile garantate cu active prevăzute la articolul 3 alineatul (1) din Orientarea BCE/2013/4 fac obiectul următoarelor marje de ajustare a valorii:

               (a)

               10 %, dacă au două ratinguri de cel puțin „un singur A” (5);

               (b)

               22 %, dacă nu au două ratinguri de cel puțin „un singur A”.

         (2)   Titlurile garantate cu active prevăzute la articolul 3 alineatul (5) din Orientarea BCE/2013/4 fac obiectul unei marje de ajustare a valorii de 22 %.
   Articolul 3
   Dispoziții privind continuitatea administrării datoriei
   (1)   În sensul articolului 3 alineatul (6) din Orientarea BCE/2013/4, „dispozițiile privind continuitatea administrării datoriei” au sensul prevăzut la alineatul (2) de mai jos.
   (2)   Prin „dispozițiile privind continuitatea administrării datoriei” se înțeleg dispozițiile din documentația juridică a unui titlu garantat cu active care constau fie în dispoziții privind organul de administrare supleant, fie în dispoziții privind agentul pentru desemnarea organului de administrare supleant (în cazul în care nu există dispoziții privind organul de administrare supleant). În cazul dispozițiilor privind agentul pentru desemnarea organului de administrare supleant, ar trebui numit un agent pentru desemnarea organului de administrare supleant, iar acesta ar trebui însărcinat să găsească un organ de administrare supleant corespunzător în termen de 60 de zile de la apariția unui eveniment declanșator, pentru a asigura efectuarea la timp a plății și a administrării datoriei pentru titlul garantat cu active. Aceste dispoziții includ și evenimentele declanșatoare ale înlocuirii organului de administrare pentru desemnarea unui organ de administrare supleant, care se pot baza sau nu pe rating, de exemplu neîndeplinirea obligațiilor organului de administrare actual.
   (3)   Titlurile garantate cu active care au dispoziții privind continuitatea administrării datoriei, care respectă Orientarea BCE/2013/4 și care erau pe lista activelor eligibile înainte de intrarea în vigoare a prezentei decizii rămân eligibile timp de un an de la data intrării în vigoare a prezentei decizii.
   Articolul 4
   Modificări ale regulilor privind acceptarea creanțelor private suplimentare
   În cazul materializării circumstanțelor excepționale menționate la articolul 4 alineatul (3) din Orientarea BCE/2013/4, BCN, sub rezerva aprobării Consiliului guvernatorilor, pot accepta creanțe private:

               (a)

               în aplicarea criteriilor de eligibilitate și a măsurilor de control al riscului stabilite de altă BCN în temeiul articolului 4 alineatele (1) și (2) din Orientarea BCE/2013/4;

               (b)

               guvernate de legea oricărui stat membru, altul decât statul membru în care are sediul BCN acceptantă;

               (c)

               care sunt incluse într-un pachet de creanțe private sau care sunt garantate de active imobiliare, în cazul în care legea care guvernează creanța privată sau debitorul relevant (sau garantul, dacă este cazul) este cea a oricărui stat membru al UE, altul decât cel în care este stabilită BCN acceptantă.

         Articolul 5
   Intrare în vigoare
   Prezenta decizie intră în vigoare la 1 octombrie 2013.
   Articolul 4 se aplică de la 1 ianuarie 2014.

      Adoptată la Frankfurt pe Main, 26 septembrie 2013.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 95, 5.4.2013, p. 22.

      (3)  JO L 95, 5.4.2013, p. 23.

      (4)  JO L 195, 18.7.2013, p. 27.

      (5)  Un rating de tip „un singur A” (single A) este cel puțin un rating „A3” acordat de Moody’s, „A-” acordat de Fitch sau de Standard & Poor’s sau „AL” acordat de DBRS.


title: Decizia (PESC) 2015/1334 a Consiliului din 31 iulie 2015 de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2015/521

text:
               1.8.2015

               RO

               Jurnalul Oficial al Uniunii Europene

               L 206/61

         DECIZIA (PESC) 2015/1334 A CONSILIULUI
   din 31 iulie 2015
   de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2015/521
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC (1).

               (2)

               La 26 martie 2015, Consiliul a adoptat Decizia (PESC) 2015/521 (2) de actualizare și de modificare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC (denumită în continuare „lista”).

               (3)

               În conformitate cu articolul 1 alineatul (6) din Poziția comună 2001/931/PESC, este necesar să se revizuiască periodic numele persoanelor și denumirile grupurilor și entităților prevăzute în listă pentru a asigura existența motivelor prezenței acestora pe listă.

               (4)

               Prezenta decizie prezintă rezultatul revizuirii efectuate de Consiliu în ceea ce privește persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC.

               (5)

               Consiliul a verificat faptul că autoritățile competente menționate la articolul 1 alineatul (4) din Poziția comună 2001/931/PESC au adoptat decizii cu privire la toate persoanele, grupurile și entitățile de pe listă referitor la implicarea în acte de terorism în sensul articolului 1 alineatele (2) și (3) din poziția comună. Consiliul a conchis de asemenea că persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC ar trebui în continuare să facă obiectul măsurilor restrictive specifice prevăzute în aceasta.

               (6)

               Lista ar trebui actualizată în mod corespunzător, iar Decizia (PESC) 2015/521 ar trebui abrogată,

         ADOPTĂ PREZENTA DECIZIE:
   Articolul 1
   Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este prevăzută în anexa la prezenta decizie.
   Articolul 2
   Decizia (PESC) 2015/521 se abrogă.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 31 iulie 2015.

            Pentru Consiliu

            Președintele

         J. ASSELBORN

      (1)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      (2)  Decizia (PESC) 2015/521 a Consiliului din 26 martie 2015 de actualizare și de modificare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2014/483/PESC (JO L 82, 27.3.2015, p. 107).

      ANEXĂ

         LISTA PERSOANELOR, GRUPURILOR ȘI ENTITĂȚILOR MENȚIONATE LA ARTICOLUL 1

      I.   PERSOANE

                  1.

                  ABDOLLAHI Hamed (alias Mustafa Abdullahi), născut la 11.8.1960 în Iran. Pașaport: D9004878.

                  2.

                  AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                  3.

                  AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                  4.

                  ARBABSIAR Manssor (alias Mansour Arbabsiar), născut la 6 sau 15.3.1955 în Iran. Cetățean iranian și cetățean al Statelor Unite ale Americii. Pașaport: C2002515 (iranian); pașaport: 477845448 (american). Carte de identitate națională nr.: 07442833, data expirării 15 martie 2016 (permis de conducere SUA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos) – membru al „Hofstadgroep”.

                  6.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), născut în 1963 în Liban, cetățean libanez.

                  7.

                  MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14.4.1965 sau la 1.3.1964 în Pakistan, pașaport nr. 488555.

                  8.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: 1. Kermanshah, Iran; 2. Baza militară Mehran, provincia Ilam, Iran.

                  9.

                  SHAKURI Ali Gholam, născut aproximativ în 1965 la Teheran, Iran.

                  10.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11.3.1957 în Iran. Cetățean iranian. Pașaport: 008827 (pașaport diplomatic iranian), eliberat în 1999. Titlu: General-maior

            II.   GRUPURI ȘI ENTITĂȚI

                  1.

                  „Organizația Abu Nidal” – „OAN” (alias„Consiliul Revoluționar Fatah”, alias „Brigăzile Revoluționare Arabe”, alias „Septembrie Negru”, alias „Organizația Revoluționară a Musulmanilor Socialiști”).

                  2.

                  Brigada Martirilor Al-Aqsa.

                  3.

                  Al-Aqsa e.V.

                  4.

                  „Babbar Khalsa”.

                  5.

                  „Partidul Comunist din Filipine”, inclusiv „Noua Armată Populară” – „NAP”, Filipine.

                  6.

                  „Gama'a al-Islamiyya” (alias„Al-Gama'a al-Islamiyya”) („Grupul Islamic” – „GI”).

                  7.

                  „İslami Büyük Doğu Akıncılar Cephesi” – „IBDA-C” („Marele Front de Est Islamic al Războinicilor”).

                  8.

                  „Hamas”, inclusiv „Hamas-Izz al-Din al-Qassem”.

                  9.

                  „Hizballah Military Wing” („aripa militară a Hezbollahului”) [alias „Hezbollah Military Wing”, alias „Hizbullah Military Wing”, alias „Hizbollah Military Wing”, alias „Hezballah Military Wing”, alias „Hisbollah Military Wing”, alias „Hizbu'llah Military Wing”, alias „Hizb Allah Military Wing”, alias „Jihad Council” („Consiliul Jihadului”) (și toate unitățile subordonate acesteia, inclusiv Organizația pentru Securitate Externă)].

                  10.

                  „Hizbul Mujahideen” – „HM”.

                  11.

                  Hofstadgroep.

                  12.

                  „Federația Internațională a Tineretului Sikh” – „FITS”.

                  13.

                  „Forța Khalistan Zindabad” – „KZF”.

                  14.

                  „Partidul Muncitoresc din Kurdistan” – „PKK”, (alias „KADEK”, „KONGRA-GEL”).

                  15.

                  „Tigrii Eliberării din Tamil Eelam” – „LTTE”.

                  16.

                  „Ejercito de Liberacion Nacional” („Armata de Eliberare Națională”).

                  17.

                  „Jihadul Islamic Palestinian” – „JIP”.

                  18.

                  „Frontul Popular pentru Eliberarea Palestinei” – „FPEP”.

                  19.

                  „Frontul Popular pentru Eliberarea Palestinei – Comandamentul General” (alias „FPEP – Comandamentul General”).

                  20.

                  „Fuerzas armadas revolucionarias de Colombia” – „FARC” („Forțele Armate Revoluționare din Columbia”).

                  21.

                  „Devrimci Halk Kurtuluș Partisi-Cephesi” – „DHKP-C” [alias „Devrimci Sol” („Stânga Revoluționară”), alias „Dev Sol”] („Armata/Frontul/Partidul de Eliberare Revoluționară Populară”).

                  22.

                  „Sendero Luminoso” – „CL” („Calea Luminoasă”).

                  23.

                  „Teyrbazen Azadiya Kurdistan” – „TAK” (alias „Șoimii Eliberării din Kurdistan”, alias „Vulturii Eliberării din Kurdistan”).